Million jamoasi. "Million" jamoasi — Oʻzbekistondagi hajviy-kulgu jamoasi. 2014-yilda tashkil topgan. Guruh hozirda 8 nafar ishtirokchidan iborat. Ishtirokchilarning deyarli hammasi Oʻzbekiston davlat sanʼat va madaniyat institutini tamomlashgan. Oliygoh nomidan „Quvnoqlar va zukkolar“ (QvZ) shousida qatnashish orqali tanilishgan. Guruh faoliyatini „Bravo Music“ masʼuliyati cheklangan jamiyati yuritadi. Oʻzlarining qaltis hazillari tufayli guruh bir necha marta tanqid ostiga olingan. Sobiq aʼzolari. Guruhning Otabek Mirzaholov, Ahmad Temirov, Umid Umarov, Shaxlo Zoirova kabi aʼzolari yuzaga kelgan nizolar tufayli guruhni tark etib, Bravo jamoasini tashkil etishgan. Guruhning Ne’mat Axmedovich, Oybek Teshaboyev, Muzaffar Gafurov, Azimjon Egamberdiyev, “Gap yo’q” triosi a’zolari: Sardor, Sanjar ka’bi a’zolari ham guruhni tark etishgan va hozirda “Maximum” jamoasida faoliyat yuritishmoqda.